Vrou se lyk onder matras in Limpopo-plaashuis gevindArgieffoto: Reint Dykema Kol. Ronel Otto, woordvoerder van die polisie, het gesê die vrou se hande was agter haar rug vasgebind en haar mond met kleefband toegeplak. “Dit is nog nie duidelik wat die oorsaak van haar dood is nie. Daar was wonde aan haar liggaam, maar dit is nie duidelik of dit meswonde is en of dit deur ŉ ander wapen veroorsaak is nie. ŉ Nadoodse ondersoek sal gedoen word om die presiese oorsaak van haar dood te bepaal.” Volgens Otto is twee selfone en ŉ Isuzu-bakkie gesteel. “’n Voorlopige ondersoek dui daarop dat die vrou oorval is terwyl sy [Sondagaand] besig was om televisie te kyk. Sy het alleen op die plaas, Silver Mist, gewoon.” Niemand is nog in verband met die voorval in hegtenis geneem nie. Die naam van die oorledene is aan Maroela Media bekend, maar kan nie bekendgemaak word voordat al haar naasbestaandes ingelig is nie. Die vrou is die derde persoon in die provinsie wat Sondagaand tydens ŉ plaasaanval vermoor is. Die liggame van Robbie (69) en Una Lötter (64) is onderskeidelik Sondagaand en Maandagoggend op hul plaas buite Modimolle aangetref.